TANTÁRGYLEÍRÁS ÉS HETI TEMATIKA

	Tantárgy neve: Restaurálás elmélet 3
	Kreditértéke: 4

	A tantárgy besorolása: kötelező 

	A tantárgy elméleti vagy gyakorlati jellegének mértéke, „képzési karaktere”12: 100% elmélet (kredit%)

	A tanóra
 típusa: előadás és óraszáma: 24
nyelve: magyar
Az adott ismeret átadásában alkalmazandó további módok, jellemzők
 (ha vannak): 

	A számonkérés módja (koll. / gyj. / egyéb
): kollokvium
 Az ismeretellenőrzésben alkalmazandó további (sajátos) módok
 (ha vannak): 
Idegen nyelvről történő szakirodalom fordítása (írásbeli), szemináriumi dolgozat készítése (írásbeli), utóbbi téma bemutatása 20 perces PPT előadás keretében (szóbeli). Az érdemjegy hangsúlyos része a szemináriumi dolgozat, illetve annak vetítettképes előadása. Az szemináriumi dolgozat részeredményében fajsúlyosabban jelenik meg a dolgozat önállóan készített (tehát oktatói javaslatok, javítások nélküli) első verziója.

	Aláírás megadásának feltételei: 

· A fordítás leadása a határidőt szem előtt tartva. A szemináriumi dolgozat határidőre történő leadása, melynek elmulasztása letiltással jár

	A tantárgy tantervi helye (hányadik félév): 5. félév

	Előtanulmányi feltételek (ha vannak): a tantárgy félévei egymásra épülnek


	Tantárgy-leírás: az elsajátítandó ismeretanyag tömör, ugyanakkor informáló leírása

	A restaurálás elmélet tantárgy a műtárgyak fertőtlenítése, tisztítása, formára igazítása, szilárdítása, alátámasztása, ragasztása, varrása, kiegészítése módszereinek, eljárásainak oktatását foglalja magába. Ez kiegészül a különböző kezelőszerek egymásra és a műtárgyak anyagaira való hatásának, tulajdonságaik módosulásának megismerésével, valamint modellkísérletek tervezésének és végrehajtásának módjával. Mindezen ismeretek kreatív alkalmazásával magas színvonalon végezhető el a különböző anyagú tárgyak konzerválása-restaurálása. Cél az ok-okozati összefüggések meglátásának és az ezen alapuló tudatos és a korszerű etikai elvek figyelembevételével történő tervezésnek a gyakorlása, fejlesztése.
5. szemeszter - 6. szemeszter: 

papír: A papír különböző okokra visszavezethető károsodásainak felismerése, azonosítása. Papírtárgyak fertőtlenítése, mechanikai és nedves tisztításának, valamint oldószeres kezelésének célja, módszerei, veszélyei. A fixálás módszerei. A papír kémiai és fizikai stabilizálása, javítása és kiegészítése. A restaurálás tervezésének szempontjai, etikai elvek. Tömeges kezelések célja, módszerei és lehetőségei.
textil: A textilrestaurálás elméleti alapjai egyszerűbb technikával készült textilek esetén. A textilek különböző károsodásainak okai és felismerési formái. A tisztítás és a varrókonzerválás különböző módszerei, felhasznált anyagai és kockázatai. A régészeti textilek leletmentésekor alkalmazott eljárások. A restaurálás során felmerülő etikai problémák és megoldási lehetőségeik. A textilek korszerű kiállítási, szállítási és raktározási módjai. 

	A 2-5 legfontosabb kötelező, illetve ajánlott irodalom (jegyzet, tankönyv) felsorolása bibliográfiai adatokkal (szerző, cím, kiadás adatai, (esetleg oldalak), ISBN)

	J. M. Cronyn (ford. T. Balázsy Ágnes): Régészeti leletek konzerválásának alapjai, Magyar Nemzeti Múzeum, 1996.

T. Balázsy Ágnes: Műtárgyak szerves anyagainak felépítése és lebomlása, Budapest 1990, 

M. Kite, R. Thomson (Ed.): Conservation of leather and related materials. Butterworth-Heinemann, Oxford, 2006, 340.

Gerhard Banik, Irene Brückle: Paper and water, A guide for conservators, Elsevier Ltd., 2011, 543.
Grette Poulsson, T.: Retouching of Art on Paper, Archetype Publications Ltd, 2010, 127.
Reilly, J.M.: Care and identification of 19th- Century Photographic Prints, Eastmen Kodak Company, USA, 2001, 116.
Kurt Wehlte: A festészet nyersanyagai és technikái, Balassi Kiadó, Budapest, 

Timár-Balázsy Ágnes emlékkönyv, Pulszky Társaság-Magyar Múzeumi Egyesület, Bp. 2004. 

Á. T. Balázsy, D. Eastop.: Chemical Principles of Textile Conservation, Butterworth Heinemann, Oxford 1998.
Várfalvi Andrea: Szempontok textilek restaurálásának megtervezéséhez, MKE jegyzet (kézirat) 2017.

Az alábbi szakfolyóiratok a témakörökhöz kapcsolódó cikkei:

Műtárgyvédelem, 

ISIS, Erdélyi Magyar Restaurátor Füzetek,

Studies in Conservation, 

Journal of the American Institute for Conservation,
PaperConservation, 
Restaurator
ICOM-CC nemzetközi konferencia kötetei

	Azoknak az előírt szakmai kompetenciáknak, kompetencia-elemeknek (tudás, képesség stb., KKK 7. pont) a felsorolása, amelyek kialakításához a tantárgy jellemzően, érdemben hozzájárul

	Féléves tematika alkalmakra lebontott rövid ismertetése

1.  4 óra
A papír különböző károsodásainak okai, a károsodások felismerése és azonosítása. A restaurálás tervezésének szempontjai, etikai elvek. A papírtárgyak csomagolásának, tárolásának, mozgatásának módjai.
2.  4 óra
Papírtárgyak fertőtlenítésének lehetőségei, mechanikai és nedves tisztításának módjai, valamint oldószeres kezelésének célja, eljárásai, veszélyei.
3.  4 óra
A festékek, tinták fixálásának módszerei nedves kezelés esetén. A papír kémiai és fizikai stabilizálása, javítása és kiegészítése. Tömeges kezelések célja, módszerei és lehetőségei.
4.  4 óra
A textilek különböző károsodásainak okai és felismerési formái. A restaurálás tervezésének szempontjai.
5.  4 óra
A tisztítás és a varrókonzerválás különböző módszerei, felhasznált anyagai és kockázatai. A régészeti textilek leletmentésekor alkalmazott eljárások.
6. 4 óra
A restaurálás során felmerülő etikai problémák és megoldási lehetőségeik. A textilek korszerű kiállítási, szállítási és raktározási módjai.



	Tantárgy felelőse (név, beosztás, tud. fokozat): 

	Tantárgy oktatásába bevont oktató(k), ha van(nak) (név, beosztás, tud. fokozat):

Szlabey Dorottya, Várfalvi Andrea művésztanárok

	A tantárgy rövidített címe: Restaurálás elmélet

	Tantárgykódja: RMN-REGE03-23-C

	Felelős tanszéke: Restaurátor Tanszék

	A tantárgy tanításának időpontjai/helyszíne:
MNM Országos Restaurátor és Restaurátorképző Központ, 

1087 Budapest, Könyves Kálmán krt. 40.

	Képzési idő szemeszterekben: 7 szemeszter

	Tanórák száma összesen: 140 tanóra

	Tanulmányi követelmények: Az órák látogatása, a kötelező szakirodalom feldolgozása

	Oktatási módszerek: frontális előadás vetített vázlattal, szemléltető anyagok használata, kutatómunka – szakirodalom feldolgozása

	Javasolt tanulási módszerek: Jegyzetelés, részvétel az előadásokon, konzultáció, ajánlott szakirodalom olvasása; könyvtárlátogatás.

	A hallgató egyéni munkával megoldandó feladatainak száma: 4

	Felhasználható fontosabb technikai és egyéb segédeszközök: laptop, projektor, nyomtatott szakirodalom, szemléltető anyagok

	Szabadon választható٭ (az infrastrukturális adottságokat figyelembe véve) tárgyként meghirdetve a jelentkező hallgatók létszáma (a tárgyat kötelezően és választhatóan felvevő  hallgatóval együtt): korlátozott




















